Arutelu:Eesti rändrahnude loend

message: Loendid peaks olema artikleist eristatavad. Seega tuleb kategoriseerida nii, et nad ei satuks tähestikloendisse, vaid oleks enne seda. [[Kasutaja:Nixdorf|Siim]] 07:56, 10 juuli 2005 (UTC)

message: Kui suure rändrahnuga peab tegu olema, et seda võiks siia loendisse lisada? Näiteks suurema ümbermõõduga kui 10 meetrit, kui 5 meetrit? (sest üle meetrise läbimõõduga kive on Eestis vist küll tuhandeid, millele ka nimi antud) iffcool 16. juuli 2007, kell 18:49 (UTC)
replies: text: arvan, kui kivil on nimi, siis on see kivi kohalikus kultuurimaastikus oluline. Ja miks ka mitte seda olulisust Vikis edastada.--Hendrix 16. juuli 2007, kell 19:19 (UTC)
replies: text: : Hendrixiga nõus. Andres 16. juuli 2007, kell 20:35 (UTC)
replies: text: :::Sellisel juhul oleks tulevikus aga vaja veel ühte loetelu, mis loetleks ainult suuremaid (nt: üle 25 meetrise ümbermõõduga - artikli rändrahn alusel on juba neid 87).
replies: text: :::iffcool 16. juuli 2007, kell 20:54 (UTC)
replies: text: :::: Kui tekib vajadus, küll siis tehakse. Andres 17. juuli 2007, kell 05:20 (UTC)

text: ::::loendi alguses peaks olema mainitud, millised rändrahnud siia klassifitseeruvad--Bioneer1 (arutelu) 15. juuli 2014, kell 00:01 (EEST)

message: Kas siin peaksid paiknema ka hiidrahnud, mis on küll eraldi loendis välja toodud? Iseenesest on need ju samuti rändrahnud. See hiidrahnude loend on hetkel segane (Eestis on kokku ligi 100 hiidrahnu jne). Pealegi ei pea lugeja teadma, millise kivi puhul on tegemist hiidrahnuga, millise puhul mitte. Flying Saucer (arutelu) 12. august 2017, kell 19:17 (EEST)
replies: text: Jah, ka hiidrahnud peaksid siin paiknema. Andres (arutelu) 13. august 2017, kell 06:58 (EEST)

message: Miks üldse on vaja loendit, mille katab ära vastav kategooria - :Kategooria:Eesti rändrahnud ? 
Hiidrahnude puhul on eraldi nimekiri ehk veel vajalik, aga rändrahne ümbermõõduga üle 10 meetri on Eestis u 1500. Mida sellise eraldi lehe pidamine meile annab? Niikuinii ei ole see täielik, isegi mitte poolik ega veerandik.  Kurinurm (arutelu) 23. oktoober 2022, kell 23:32 (EEST)
replies: text: Sellised suuremad ja üldisemad loendid on mõneti vana aja jäänukid. Päris alguses Vikipeedias kategooriaid polnud. Kategoorial samas võivad olla alamkategooriad ja iga rändrahn peaks olema siis ainult sobivas alamkategoorias (mitte nii nagu siin tegid, vt ka Vikipeedia:Kategoriseerimise kord). Loend võib siis olla lisaks, et tuua ära ühel lehel kõik Eesti rändrahnud, millest on artikkel. Aga kui see loend on tõesti väga puudulik ja selle korrashoidmiseks kellelgi eriti mahti pole, siis ehk küll pole mõtet seda alles hoida. Pikne 24. oktoober 2022, kell 19:59 (EEST)
replies: text: : Seda ei ole tarvis mitte korras hoida, vaid täiendada. --Andres (arutelu) 24. oktoober 2022, kell 23:51 (EEST)

text: :Pikne, ma ei saa selles alamkategooriate reeglist aru. Kui on [Eesti rahnud] ja [X valla rahnud], siis kas esimeses neist ei tohiks olla ühtegi objekti? Kõik peaks [X valla rahnud] all? Aga selline kategooria on vaid paari üksiku valla kohta. Kas sama kehtib sportlaste, tehaste, ...? puhul? Mis see õige kategooria tase siis on - vald, maakond...?  Kurinurm (arutelu) 26. september 2023, kell 02:41 (EEST)
replies: text: :: Kindla artikli kategoriseerimsiel võiks lähtuda sellest, millised kategooriad on parasjagu olemas. Kuusalu valla rändrahn peaks praegu olema ainult valla rändrahnude kategoorias, mitte kõrgema taseme (maakonnna, riigi jne) kategoorias. Näiteks Peipsiääre valla rändrahn peaks olema kategoorias "Eesti rändrahnud", kuniks puuduvad selle valla ja/või vastava maakonna rändrahnude kategooria. Jah, nii kategoriseerime ka sportlaseid ja muud liiki asju.

text: :: See on iseasi, milliseid alamkategooriaid peaks tegema. Kategooriate tegemisel võiks minu meelest küll olla kohati süsteemsem. Kui enamiku valdade rändrahnude kohta pole otstarbekas omaette kategooriat teha, siis võib-olla küll oleks parem ka nende paari valla rändrahnude kategooria tagasi üldisema sisuga kategooriatesse liita, või siis võiks alustuseks võtta suund maakondade rändrahnude kategooriate tegemisele. Samas, kui on näiteks Tartu ehitiste kategooria, siis sellepärast iseenesest ei tarvitseks teha ehitiste kategooriat iga vähemalt ühe artikliväärilise ehitisega asula jaoks. Pikne 26. september 2023, kell 22:37 (EEST)
Järjekordset sadade ja tuhandete sissekannetega hiigelloendit, millest pärismaailmas kellelegi midagi kasu ei ole, ei tohi siia kindlasti tekitada. See on vaja eos jaotada kitsamateks alaloenditeks (nt territoriaalselt, lähtudes alustuseks nt maakondadest). - Neptuunium ❯❯❯ arutelu 26. september 2023, kell 22:52 (EEST)

text: Kuidagi ei paista praegu, et siia hiigelloend oleks tekkimas. --Andres (arutelu) 27. september 2023, kell 15:41 (EEST)
thread_title:  Loend ja kategooria paralleelselt?